Boek: Aksieheld Austin: Onheil op SkedelbaaiEwald het nie ŉ bang haar op sy kop nie – veral omdat hy deesdae die ster van die supergewilde Aksieheld Austin-rolprente is! Die derde fliek, Onheil op Skedelbaai, word op ŉ geheimsinnige eiland geskiet en dinge begin dadelik verkeerd loop. Die vliegtuig beland amper in ŉ ongeluk, iemand probeer Ewald met ŉ mes steek toe hy afswem na die skeepswrak, Sonia Blom word amper van die vuurtoring se trappe afgegooi – en daar is ŉ reusehaai wat in die baai rondswem. Dan is daar nog Melita – die geheimsinnige meisie wat glo die eiland is vervloek. Sy waarsku dadelik vir Ewald en Cardo dat mense wat te veel weet van wat op die eiland aangaan, sterf. Hierdie asemrowende reeks avontuurverhale uit die pen van Fanie Viljoen is perfek vir jong lesers wat hou van stories propvol aksie en adrenalien! Uitgewer: Lapa Uitgewers Prys: R135,00* *Prys onderhewig aan verandering Koop die boek by Graffiti Boeke